**Legyesbénye Község Önkormányzata Képviselő-testületének 14/2024. (XI. 25.) önkormányzati rendelete**

**a magánszemélyek kommunális adójáról**

Legyesbénye Község Önkormányzatának Képviselő-testülete a helyi adókról szóló 1990. évi C. törvény 1. § (1) bekezdésében és a 6. §-ában kapott felhatalmazás alapján, az Alaptörvény 32. cikk (1) bekezdés h) pontjában valamint Magyarország helyi önkormányzatairól szóló 2011. CLXXXIX. törvény 13. § (1) bekezdés 13. pontjában meghatározott feladatkörében eljárva a következőket rendeli el:

**1. §**

Legyesbénye Község Önkormányzatának Képviselő-testülete illetékességi területén magánszemélyek kommunális adóját vezeti be.

**2. §**

A magánszemélyek kommunális adójának évi mértéke a helyi adókról szóló 1990. évi C. törvény (a továbbiakban: Htv.) 11. §-ában és 17. §-ában meghatározott adótárgyanként és a Htv. 24. §-a szerinti lakásbérleti jogonként 6000 Ft.

**3. §**

(1) Az adózó az adókötelezettségét, annak keletkezésétől számított 15 napon belül köteles az önkormányzati adóhatóság által rendelkezésre bocsátott formanyomtatvány benyújtásával bejelenteni.

(2) Az adózó az adókötelezettséget érintő változást, annak bekövetkezésétől számított 15 napon belül köteles az önkormányzati adóhatóság által rendelkezésre bocsátott formanyomtatvány benyújtásával bejelenteni.

**4. §**

(1) Mentes a kommunális adó megfizetési kötelezettsége alól azaz egyedülálló adózó, aki a tárgyévet megelőző évben a 70. életévét betöltötte.

(2) E rendelet alkalmazásában egyedülálló azaz adózó aki: hajadon, nőtlen, özvegy, elvált vagy házastársától külön él, kivéve ha élettársa van.

**5. §**

Jelen rendeletben nem szabályozott kérdésekben a helyi adókról szóló 1990. évi C. törvény és az adózás rendjéről szóló 2017. évi CL. törvény és az adóigazgatási rendtartásról szóló 2017. évi CLI. törvény rendelkezéseit kell alkalmazni.

**6. §**

Ez a rendelet 2025. január 1-jén lép hatályba.

**7. §**

Hatályát veszti a magánszemélyek kommunális adójáról szóló 11/2015. (IX.15.) önkormányzati rendelet.

Lengyelné Dr. Bús Zita Barta Csilla

polgármester jegyző

A rendelet kihirdetve: 2025. november 25.

Barta Csilla

jegyző

Végső előterjesztői indokolás

A helyi adókról szóló 1990. évi C. törvény (a továbbiakban: Htv.) felhatalmazza az önkormányzatokat, hogy a Htv. és az adózás rendjéről szóló törvény keretei között az adózás részletszabályait meghatározzák. A Htv. és annak felhatalmazása alapján elfogadott önkormányzati rendelet biztosítja az adóztatás kereteit és feltételeit.

A törvények keretei között a képviselő-testület dönt a helyi adók fenntartásáról, új adónem bevezetéséről, a bevezetett adó hatályon kívül helyezéséről, illetőleg módosításáról.